cyanic-selkie/wikianc huggingface dataset:
Кибер дайн
Кибер дайн (Cyberwarfare) гэж бодит дайнтай төстэй үр дагавартайгаар улс үндэстний мэдээллийн технологийн дэд бүтцэд кибер довтолгоо үйлдэж саатал, гэмтэл учруулахыг хэлнэ.
Од ба Гэгээ
«Од ба Гэгээ» — 2018 онд Монгол улсад монгол хэлээр бүтсэн драм төрлийн уран сайхны кино.
Кибер дайн
АНУ болон бусад олон улс оронд кибер дайныг дайны тав дахь орон зай (өмнөх дөрөв нь газар, далайн, агаар, сансар) гэж хүлээн зөвшөөрсөн. Кибер довтолгоонуудад сайн дурын болон бэлтгэгдсэн хакер оролцдог. Зорилтот сүлжээг "зогсоох" -оос илүүтэйгээр кибер вирусны халдлага нь үнэ цэнэтэй өгөгдлийг боогдуулах, харилцаа холбоог доройтуулах, тээвэр, эмнэлгийн үйлчилгээ зэрэг тасралтгүй наймаа зэрэг дэд бүтцийн үйлчилгээнүүдэд сөргөөр нөлөөлөх боломжтой.
Од ба Гэгээ
Агуулга
Орчин цагийн их хотын амьдрал нэг л хэвийн уйтгартай хѳгжмийн хэмнэл шиг санагдах болсон Од-д хичнээн олны танил дуучин байлаа гээд энэ бүхэн утгагүй, харсан зүгтээ зугтаад явчихмаар санагдана. Гэвч тэр аль хэдийнээ үнэ цэнэтэй бүхнээсээ нэгэнт холдон одсон байв. Харин Одын шинэхэн танил болох Гэгээ түүний мартсан байсан утга учиртай бүхнийг түүнд эргүүлэн сануулах үед тэр зѳвхѳн ѳѳрѳѳ ѳѳртѳѳ хана босгон энэ бүгдээс холдсон байснаа ухаарна.
Кибер дайн
Ангилал:Кибер гэмт хэрэг Ангилал:Хакердалт (компьютерын аюулгүй байдал)
Дэндэвийн Бадарч
"Дэндэвийн Бадарч нь 1978 онд Уралын Политехникийн дээд сургуулийг Удирдлагын автоматжуулсан системийн инженер мэргэжлээр төгссөн. 1989 онд Москвагийн Нисэхийн дээд сургуульд техникийн ухааны дэд эрдэмтэн цол хамгаалсан. 1992 оноос 2003 он хүртэл Монгол улсын Техникийн их сургуулийн захирлаар ажиллаж байсан. 2003 оноос ЮНЕСКО-д ажилд орж улмаар 2006 оноос упирдах дээд албан тушаал хашиж байжээ."
Hadoop/Гарын авлага
Hadoop суулгах
Алхам 5. Hadoop системийг суурилуулах явцад дараах тохиргоог заавал хийх шаардлагатай. Энэ тохиргоо нь суурилуулсны дараа Hadoop -г асаах унтраах гэх мэт үйлдлүүдийг Hadoop CLI програмаас ажиллуулах боломжийг олгодог.
Алхам 10. Энэ тохиргоо нь HDFS файл системийн цөм нь бөгөөд файл системийн бүх файлуудын мод бүтцийг хадгалдаг. Өөрөөр хэлбэл өгөгдлийг өөрийг нь хадгалдаггүй харин файлуудыг кластер дээр хаана хаана тархаан байрлуулсан талаарх мэдээллийг хадгалах боломжийг олгодог чухал тохиргоо юм. Хэрэглэгч ямар нэг файлыг олохын тулд NameNode- тэй харьцдаг. NameNode өөрт байгаа файлуудын тухай мэдээллээс DataNode-г олж өгдөг. DataNode-д байгаа өгөгдлийг NameNode зааж өгдөг гэсэн үг юм. HDFS файл системд шинээр файл хадгалах үед түүнийг хэдэн удаа хуулбарлан хадгалахыг dfs.replication -р тохируулж өгдөг.
Алхам 13. JPS команд нь жава програмчлалын хэл дээр бичигдсэн бөгөөд жава виртуал машин дээр ажиллаж байгааа процессуудын статусыг харуулдаг.
Ангилал:Apache-Төсөл
Түвшинтөрийн Энхтуяа
Түвшинтөрийн Энхтуяа нь Өмнөговь аймгийн Баян-Овоо сумын харьяат. Үндэсний бөх ийн улсын начин цолтой бөх юм.
Улсын наадмын дэвжээнд
1. Шөвгөрсөн амжилт 2. Дөрөв давсан амжилт
Бөхийн удам
Ангилал:Улсын начин Ангилал:Монголчууд
Росток
Росток (Rostock []) нь германы хойд хэсэгт буюу Зүүн тэнгисийн эрэг дээр орших тойроггүй том хотоос гадна их сургуультай болон ханзе хотын нэг юм. Энэ хот нь Мекленбург-Өрнө Померан мужийн Мекленбургт нь оршино.
Росток нь нийт 206.011 оршин суугчтай бөгөөд энэ тоогоороо муж улсдаа хамгийн олон хүн амтай том хот болдог. Мөн түүнчлэн муж улсын хүн амын төвлөрөлт ихтэй дөрвөн төвийн хэсгийн нэг юм. Хотын газар нутаг нь Варнов голын дагуу Балтын тэнгисийн эрэг хүртэл 16 км газар сунан байршдаг.
Росток хотод далайн тээвэр болоод ачаа барааг шилжүүлэн тээвэрлэхэд чухал үүрэг бүхий Балтын тэнгисийн боомт байхын сацуу хотын хэсэг Варнемюндед германдаа хамгийн томд тооцогддог далайн аяллын боомт байдаг.
Уур амьсгал
Агаарын дундаж температур нь 8,4 °С, жилийн дунджаар 591 мм хур тунадас ордог.
Моорэцү Атаро 2
Mōretsu Atarō 2 (もーれつア太郎（第2作）) нь Японы анимэ юм. 1990 оны 4 сарын 21-ноос 12 сарын 22 сар хүртэл TV Asahi телевизээр гарчээ. Toei-ийн бүтээл. Зохиолч: Акацүка Фүжио.
Холбоос
Ангилал:Анимэ
Варшавын Херцогт Улс
Энэхүү херцогт улсыг зарим үед Варшавын Их Херцогт Улс гэж андуу хэрэглэх нь бас бий.
Улсын нэр
Өнөө үед түгээмэл хэрэглэгдэх нэршлээс ялгаатай нь Варшавын Херцогт Улс нь хэзээ ч их херцогт улс байгаагүй юм. Тилзитийн энхтайвны гэрээнд (1807 он) бичсэнээр бол яах ч аргагүй Duché de Varsovie (монг. Варшавын Херцогт Улс) хэмээсэн байхаас гадна 1807 оны долоодугаар сарын 22-ны болон Венийн конгрессын баримтын (1815 он) 2-р зүйлд мөн л Herzogtum Warschau (монг. Варшавын Херцогт Улс) гэж германаар бичигдсэн байдаг ажээ. Варшавын хувийн холбоог захирч байсан Заксены хан Фрийдрих Аугустын Польшид хэрэглэж байсан талер дээр FRID.AUG.REX SAX.DUX VARSOW („Заксены хан. Варшавын херцог“) гэх дардастай бүхий бичээстэй байв. 1808 онд Парист нийтлэгдсэн Atlas historique гэх газрын зурагт шинэ байгуулагдсан улсын нэрийг Duché De Varsovie Donné Au Roi De Saxe Par Le Traité De Tilsit („Тилзитийн гэрээ ёсоор Заксены ханд өгсөн Варшавын Херцогт Улс“) гэж бичжээ.
Хэдий тийм боловч өнөөдөр „Варшавын Их Херцогт Улс“ гэсэн нэр томьёо хаа сайгүй тааралдах бөгөөд бүр нэр хүндтэй мэргэжлийн түүхэн атлас дээр ч ингэж бичсэнтэй таардаг. Магад энэ нь 1815 онд байгуулагдсан Позены Их Херцогт Улс (тухайн үед Пруссийн харьяа) Польшийн бүс нутаг болох Их Польшийн нэрнээс үүдсэн алдаа эсвэл Заксен-Польшийн хувийн холбооны үед өмнөх заксены ноёдын хэргэм болох Литвын их херцог буюу их вангаас үүдэлтэй ч байж болох юм.
Үүсэл
1806 оны орчим Пруссийг бүрмөсөн дарж авахын тулд Наполеон 1795 оныг хүртэл Польшийн Хант Улсад харьяалагдаж байсан Пруссийн нутагт гарсан бослогыг ашиглав. Польш Улсыг буцаан сэргээнэ гэсэн бүрхэг амлалт л польшийн ард түмэн, магнатууд, цэргүүдийг зөвхөн Наполеонд алба хаах биш бүр өөрсдөө идэвх санаачлагатайгаар тэмцэхэд хүргэсэн байна. Ингээд асар богино хугацаанд Польшийн засгийн газар байгуулагдав. 1807 оны нэгдүгээр сараас хойш урьдын Дөрвөн жилийн Сеймийн маршал асан Станислав Малаховски (1736-1809 он) түр засгийн газрын комиссыг тэргүүлж байв. Хавар гэхэд 30.000 цэрэг байлдааны ажиллагаанд бэлэн болсон байсан ба үүнийг гурван легионд болгон хуваажээ. Эдгээр легионыг польшийн хуучин армийн генералууд болох Юзеф Зайончек (1752–1826 он), Ян Хенрик Домбровски (1755–1818 он) болон хуучны дайны сайд болон польшийн сүүлчийн хан байсан Станислав Август Понятовскийн ач хүү Юзеф Понятовски (1763-1813 он) нар удирдаж байв.
Тилзитийн энхтайвны гэрээ (1807 оны долоодугаар сарын 7-9) ёсоор Прусс Улс Наполеоны шаардлагын дагуу Польшийн хоёр ба гуравдугаар хуваагдлаас авсан газар нутгаасаа татгалзах хэрэгтэй болов. Энэхүү шинэ газар нутгийг Наполеон Варшавын Херцогт Улс гэж нэрлээд дагуу улсаа болгов. Дагуул улсынхаа эзнээр Наполеон өөрийн холбоотон Заксены хан I Фрийдрих Аугустыг херцог хэргэмээр шагнан томилов. 1807 оны долоодугаар сарын 22-нд Наполеон шинэ улсын Үндсэн хуулийг батлуулав. Улсын газар нутгийн хэмжээ 104.000 км² болж өргөжсөн ба нийт 2,6 сая оршин суугчтай байв. Белосток дүүргийг Наполеон Тилзитийн энхтайвны гэрээгээр хуучин өөрийн дайсан байсан Орос Улсад тал засан өгчээ. Данцигийг түүнийг тойрсон нутаг дэвсгэр болон эксклав Хела хойгийн хамтаар Пруссээс салган Данцигийн Бүгд Найрамдах Улсыг байгуулав. 1807 оны арваннэгдүгээр сарын 10-нд болсон Элбингийн конвенцоор Наполеон Польшийн нэгдүгээр хуваагдлаар Прусс Улсын мэдэлдээ авсан байсан газар нутгаас буцааж өгөхийг шаардсаны дагуу Нетц тойргийн зүүн урд хэсэг ба Кулмер мужийг шинэ байгуулагдсан херцогт улсад нэмж өгчээ.
Захиргаа
Бүр 1791 онд Польшийн Язгууртны бүгд найрамдах улсыг Заксены ван I Фрийдрих Аугустад (1750–1827) польшийн хоёр ханы оронд очин үе залгамжлан суух ханы эрхийг санал болгосон байв. Наполеон өөрийн холбоотон Фрийдрих Аугустад 1806 онд хан хэргэм олгосон байсан ба 1807 онд Варшавын Херцогт Улсын херцог цолыг өгөхөд энэ удаа татгалзаж чадаагүй байна.
Армени хэл
Армени хэл (арм. հայերեն, [hɑjɛˈɾɛn]) нь Энэтхэг-Европын хэлний аймагт багтдаг гэж 1870 онд германы эрдэмтэн Генрих Гюбшман нотолсон байна. Армени хэл бие даасан салбартаа харьяалагддаг цорын ганц хэл юм. Армени улсын албан ёсны хэл бөгөөд дэлхий даяар 6,5 сая хүн уг хэлээр ярьдаг байна. Армений өндөрлөг даяар түүхэн үед тархсан байсан бол өнөө үед гадаадад амьдардаг арменичуудын дунд өргөн тархсан юм. Армян хэлийг МЭ 405 онд тахилч Месроп Маштоцийн нэвтрүүлсэн Армени цагаан толгойн үсгийн системээр бичдэг.
Армени хэл 405 онд эрдэмтэн лам Маштоц зохиосон үсгийн цагаан толгой ашиглаж ирсэн. Нийт 36 үсэгтэйгээс 7 эгшиг, 29 гийгүүлэгч үсэгтэй. Мянга гаруй жил армени үсгийн цагаан толгой өөрчлөлтгүй ашиглаж ирсэн бөгөөд зөвхөн XI дүгээр зуунд "Օ" " Ֆ" гэж хоёр үсэг нэмсэн байна.
Эшлэл
Ангилал:Дан ганц хэл
Янгир
Статус: Ховор зүйл. ДБХХ-ны Улаан дансны ангиллын шалгуураар олон улсын хэмжээнд “анхааралд өртөхөөргүй”, бүс нутгийн хэмжээнд “ховордож болзошгүй” хэмээн үнэлэгдсэн.
Таних шинж
Гадаад төрх гэрийн ямаатай төстэй, биеэр том, хүзүү богино, бүдүүн, чих 15 см хүртэл урт, шовх, хөл бүдүүн бахим, сүүл 10-15 см. Тэхийн биеийн урт 128-167 см, сэрвээгээрээ 105 см өндөр, амьдын жин 80-110 кг хүрнэ. Ямаа биеэр бага, 120-136 см урт, сэрвээгээрээ 75-90 см өндөр, жин 90 кг хүрнэ. Тэх гэдрэгээ махийсан сэлэм хэлбэртэй, олон төвөнх үе бүхий 120-140 см урт эвэртэй. Ямааны эвэр богино, нарийн. Залуу бодгаль ихэвчлэн улаавтар, идэр насных хар хүрэн, хар халтар, хөгшрөх үедээ цайвар халтар зүстэй болно. Тэхийн сахал өтгөн, урт.
Тархац, байршил нутаг
Монгол Алтай, Говь-Алтай, Зүүн гар, Алтайн өвөр говиудын уулс, Хан-хөхий, Хорьдол Сарьдаг, Улаан тайгын нуруу, Дундговь, Дорноговь аймгийн цөл, цөлөрхөг хээрийн бүсийн зарим уулсаар алаг цоог тархана. Бэсрэг уулсын бэл энгэр, аараг толгод, өндөр уулын эгц цавчим хад цохио, нуранги асга бүхий давчхан хавцал, ой модгүй, бартаа саадгүй газарт байршин нутаглана.
Кебек
Кебек хан нь Цагаадайн хант улсын Дува ханы хүү юм. 1308-1309, 1316-1325 оны хооронд тус улсыг захирч байсан. 1309 онд ах Эсэнбөхийг сууринд залсан. 1316 онд түүнийг нас барсны дараа дахин хан болсон.
Янгир
Амьдралын онцлог
Ороо нийлэгт XI сарын эхээр орж, IV сарын сүүлчээс V сарын эцэс хүртэл ишиглэнэ. Ихэрлэлт элбэг. Орооныхоо үед хэдэн арав, зуугаараа нийлж, бусад үед тэх, ямаа ялгаран сүрэглэнэ. Тэх 8-12 ямаа хураана. Өдрийн идэшлэгтэй, зун голдуу өглөө, оройн сэрүүнд идэвхтэй идээшилнэ. Идэш тэжээлд үетэн, сонгинын төрөл, бут сөөгийн навч зонхилно.
Улаанбаатарын буддын сүм хийдийн жагсаалт
! Ангилал:Улаанбаатарын барилга байгууламж
Янгир
Амьдралын онцлог
лон зүйлийн махчин амьтны хувьд чухал ан нь байдаг. Федосенко ба Бланк  нар нэгэн цоохор ирвэсийн ан гөрөө хийж явдаг 14 км замд 30 янгирын сэг зэм байгааг илрүүлжээ. Цоохор ирвэс бол янгирыг хамгийн их агнадаг махчин юм (Fedosenko and Blank, 2001) гэж бичжээ. Энэ талаар монголын амьтан судлаач Г.Амарсанаа, Б.Мөнхцог нарын бүтээлд дурдсан байдаг.
Кебек
Ангилал:Боржигин Ангилал:Цагаадайн улсын хан
Эсэнбөх
Эсэнбөх хан нь 1310-1319 оны хооронд Цагаадайн хант улсыг захирч байсан. Тэрээр Дува ханы том хүү юм.
Янгир
Амьдралын онцлог
Янгир эктопаразит ба эндопаразит олон зүйл амьтдыг биедээ агуулдаг. Эктопаразиттай тул шаазгай (Pica pica) болон бусад шувуудтай симбиоз харилцаа үүсдэг. Тэдгээр шувууд нь янгирын бие дээрх хүнсийг идэх ба харин янгир ийм аргаар биеэ цэвэрлүүлж, ингэж харилцан бие биедээ тустай амьдардаг байна (Fedosenko and Blank, 2001). Тархан бэлчээрлэдэг нутагтаа янгир өвс ногоо идэж, ургамалжилд нөлөөлдөг. Тухайн өндөр уулын бүсэд амьдрагч бусад туруутан амьтны зүйлүүдтэй бэлчээр нь давхцах нь ховор учраас ноцтой өрсөлддөггүй ажээ.
Цахим холбоос
Ангилал:Эвэртэн
Насангийн Лувсанжумба
"Жум" хэмээх Насангийн Лувсанжумба (1912-1996) нь Монголын сэхээтэн лам юм.
Тэрээр 1912 оны усан хулгана жил Түшээт Хан аймгийн Дайчин бэйсийн хошуунд аж төрж байсан Насан буюу нутгийнхандаа "Өндөр мээм" хэмээн алдаршиж хүндлэгдсэн эмэгтэйн анхны хүү болон мэндэлжээ. Сүүлд 1967 онд Монгол улсын төрийн шагналт, Ардын уран зохиолч Сормууниршийн Дашдооров Өндөр мээмийн амьдралаар Өндөр ээж хэмээх тууж зохиож, 1968 онд бид бүхний сайн мэдэх Өндөр ээж уран сайхны кино бүтсэн түүхтэй.
Тэрээр бага наснаасаа эхлэн Өндөр гэгээний Авай ээждээ зориулан байгуулсан Цахиуртын жас Дорждамба дацанд шавилан сууж, бурханы номд шамдан суралцаж Човомбо, Голч лам зэргээр хурж байгаад их хэлмэгдүүлэлтийн үед мөн бусад лам, мяндагтнуудын адил баривчлагдан байцаагдаж, тухайн үед тодорхой хугацаагаар хоригдож хэлмэгдэн, арга буюу энгийн амьдралаар замнаж Г.Догоосүрэнтэй гэр бүл болж Л.Юндэндорж, Л.Ишханд гэх хүү, охин хоёртой болсон билээ.
Ийнхүү 1950-иад оны сүүлээр одоогийн Дундговь аймгийн Дэлгэрцогт сумын "Их зам" нэгдэлд малаа нийгэмчилж, Цахиуртын бригадад аж ахуйн эрхлэгчээр, гэргий Г.Догоосүрэн нь бригадын үйлчлэгч зэрэг хөдөлмөр эрхэлж байгаад 1980-аад оны сүүлээр тэтгэвэртээ гарсан. Энэ хугацаанд түүний хөдөлмөрийг үнэлж төр засгаас Ардын хувьсгалын 50, 60 болон 70 жилийн ойн медалиуд, Таван жилийн гавшгайч цол тэмдэг болон баярын бичиг дипломуудаар шагнагдаж байсан.
1980-аад оноос эхлэн бурхан шашныхаа үйл хэргийг үргэлжлүүлэн ном барлаж, эм барьж, одоогийн судлаач, эрдэмтэн мэргэд тухайн үед түүнтэй зөвлөлддөг, тэдэнд ном эрдмээ харамгүй зааж сургадаг байлаа. Мөн Цахиуртын жас, Дорждамба дацанг сэргээн шинээр дугана сүм байгуулах нөр их ажилдаа сэтгэл шулуудан нутгийн гучаад лам хуврагыг уриалан дуудаж мөн бага залуу лам нарт бурханы номыг заан сургаж, тус дацангийн ловон ламаар сууж, хурал номын дэг жаягаа сэргээн Майдар эргэж, Ганжуур залж, Шүтээнээ сэргээн тахиж нутгийн Номт овоо тахилгын уламжлалыг үргэлжлүүлэн, орон нутгийнхаа зон олондоо "Жум" хэмээн авгайлуулж хүндлэгдэн дээдлэгдэж байлаа.
Ангилал:Монголын лам Ангилал:Монголчууд Ангилал:1912 онд төрсөн Ангилал:1996 онд өнгөрсөн
Ул боов
Ул боов (, мөн хэвийн боов, хавсай ) гэдэг нь усаар зуурч, элдэж хавтгайлсан гурилан бүтээгдэхүүн бөгөөд цагаан сар ба наадмаар хүндэтгэлийн идээ болгон тавгийн идээ болгон засна.
Нэрийн гарал
Хүн хоёр хөлөөрөө хорвоог туулж, орон зайнаас орон зай руу урагшлахын бэлгэдэл болсон ул боов гэж нэрлэсэн байна.
Эшлэл
Ангилал:Монгол хоол Ангилал:Нарийн боов Ангилал:Эрийн гурван наадам Ангилал:Цагаан сар Ангилал:Бялуу
Раднаагийн Батаа
Монгол улсын хөдөлмөрийн баатар Раднаагийн БАТАА нь 1922 оны 4-р сарын 25-нд Дорнод аймгийн Баяндун сумын нутаг Тээгийн булаг гэдэг газар малчин Раднаагийн хоёрдугаар хүү болж мэндэлсэн. Тэрээр цэргийн албанаас халагдаж ирээд 1946-1952 онд артельд нярав, тоо бүртгэгч, 1952-1973 онд өөрийн хүсэлтээр Эрээний тэрэгний үйлдвэрт ажиллажээ.
Засгийн газрын аж ахуй эрхэлсэн албаныхан улс даяар уран нарийн мужаан, дархчуудыг удтал шилж сонгосны эцэст Сүхбаатар, Чойбалсангийн бунханы хаалганы модыг Улаанбаатар хотоос тээвэрлэн Эрээний тэрэгний үйлдвэрт хүргэж, бат бөх, гоёмсог тэрхүү хаалгыг нарийн мужааны мэргэжил гаргуун эзэмшсэн Р.Батаагаар хийлгэж байсан.Тэрээр 1958 онд тухайн үеийн ЗХУ-ЫН Ферганы тэрэгний үйлдвэрийн ажилтай танилцаж ирээд үзсэн, харсан зүйлдээ тулгуурлан 50 орчим шинэ санаачлага гаргаж өөрийн үйлдвэрт нэвтрүүлжээ.
Р.Батаагийн оновчтой шинэ сэтгэлгээ, хөдөлмөр бүтээлийг төр, засгийн зүгээс өндрөөр үнэлж 1961 оны 11-р сарын 15-нд БНМАУ-ын Хөдөлмөрийн баатар цолоор шагнасан юм. Мөн БНМАУ-ын АИХ-ын депутатаар гурван удаа сонгогдон ажиллаж байжээ.
Goldfish Warning!
Goldfish Warning! (きんぎょ注意報!; Алтан загас сэрэмжлүүлэг!) нь Японы анимэ юм. 1991 оны 1 сарын 12-ноос 1992 оны 2 сарын 29 сар хүртэл TV Asahi телевизээр гарчээ. Toei-ийн бүтээл. Зохиолч: Нэкобэ Нэко.
Чойжин лам Лувсанхайдав
"Чойжин лам" хэмээн шүтэгдсэн Лувсанхайдав, төрийн чойжин найчүн гүртэн байсан.
Гаяа хиймэл дагуул
thumb|Гаяа хиймэл дагуул thumb|Тэнгэрийн заадас галактикийн төсөөлөл зураглал thumb|Тэнгэрийн заадас галактикт манай нарны аймгийн орших байрлал Европын Сансрын Агентлагаас 2013 оны 12 сарын 19-нд Гаяа хиймэл дагуулыг хөөргөсөн. Энэ нь манай Тэнгэрийн заадас галактикийн нийт 400 тэрбум оддоос сонгосон хамгийн тод харагдах нэг тэрбум оддыг 5 жилийн турш ажиглаж маш нарийн 3 хэмжээст огторгуйн газрын зургийг үйлдэх болно. Гаяа нь 5 жилийн хугацаанд од бүрийг 70 удаа ажиглаж байрллыг нь хэмжиж тэмдэглэхийн хажуугаар тэдгээрийн гэрэлтэлтийн хэмжээ, температур, таталцаллын болон химийн бүтэцийг судлах юм. Гаяаг бүтээх ажиллуулах нийт төслийн өртөг 740 сая евро (1 тэрбум ам.долл) юм.
Ажиллагаа
Гаяа нь дэлхийгээс нар хүртлэх зайнд 1,5 сая км зайтай L2 орбитод байрлаж өдөрт 8 цагийн турш 5 мегабайт/секунд хурдаар мэдээллийг дэлхийд дамжуулж ажиллана. Хөлгийн нэг талыг нарны хаалт дэлгэмэл дугуй хүрээгээр хааж дуранг нарны гэрлээс хамгаалж ажиллана. Хөлгийн ажиллах жин 1392кг, их биеийн хэмжээ нь 4,6м ба 2,3м, зарцуулах эрчим хүч 1910 ваттыг нарны зайнаас хангагдаж ажиллана.
Долоон төрөлт
Долоон төрөлт (Heptathlon) — долоон төрлийн спортоос бүрдэх хөнгөн атлетикийн төрөл.
Жигжидийн Батжаргал
Жигжидийн Батжаргал (1967 онд Төв аймгийн Баян-Өнжүүл суманд төрсөн-)- Монгол улсын Төрийн зүтгэлтэн, УИХ-ын гишүүн.
Боловсрол
1986 онд Төв аймгийн Зуунмод сумын 2 дугаар дунд сургууль төгссөн.
1990 онд МУИС, банкны эдийн засагчаар төгссөн.
1996 онд Удирдлагын академи, төрийн удирдлагын менежер
Ажилласан байдал
1991-1992 онд Баян-Өнжүүл сумын АДХГЗ-нд орлогч дарга
1992-1994 онд Баян-Өнжүүл сумын Засаг даргын орлогч
1996-2000 онд Баян-Өнжүүл сумын ИТХ-ын дарга
2012-2016 онд Аймгийн МАН-ын хорооны дэд дарга
2016-2020 онд Төв аймгийн Засаг дарга
2020 оноос Монгол Улсын Их Хурлын гишүүн.
Ангилал:Монголчууд
Бүгд Найрамдах Нам (АНУ)
Бүгд Найрамдах Нам (Republican Party) АНУ-ын үндсэн хоёр улс төрийн намын нэг. Тус намыг - Хуучин том нам (англиар Grand Old Party, GOP) гэж мөн нэрэлдэг. Баруун, баруун-төв болон консерватив үзэл баримтлалтай нам. Тус намын албан бус бэлэг тэмдэг нь заан (эрч хүч, эрх мэдэлийг төлөөлдөг), улаан өнгө албан бус өнгө нь юм.
Түүх
Бүгд Найрамдах Намыг 1854 оны 2-р сарын 28-нд АНУ-ын Висконсин мужийн Рипон хотод "Чөлөөт газар нам" (англ. Free Soil Party) болон "Виг намтай" нэгтгэн байгуулжээ. Энэ нь боолчлолыг эсэргүүцэгчид, төв Засгийн газрын эрх мэдлийг өргөжүүлэхийг дэмжигчдийн нэгдэл болгон байгуулагдсан бөгөөд энэ нь өмнөдийн тариаланчид-боолын эзэд монополийг захиргааг дэмждэг Ардчилсан намаас ялгаатай нь хойд нутгийн үйлдвэрчдийн (Янки) ашиг сонирхлыг тусган дэмждэг байжээ.
Бүгд найрамдах нам 36-р параллелээс хойшхи мужуудад боолчлолыг хориглох (энэ нь Канзас-Небраскагийн хуулиар 1854 онд хүчингүй болсон), хүн бүрт үнэ төлбөргүй газар олгох, түүнчлэн Европоос импортолсон бараа бүтээгдэхүүнд өндөр татвар тогтоохыг дэмжиж байв. АНУ-ын Иргэний дайнд умардчууд болон тэдний удирдагч Абрахам Линкольн ялсны дараа Бүгд найрамдахчууд бараг 50 жилийн турш ерөнхийлөгчийн сонгууль, Сенат, АНУ-ын Төлөөлөгчдийн танхимын сонгуульд ноёрхсон байна.
Бүгд Найрамдахчууд өөрсдөө дотроо хуваагдаж, Теодор Рузвельт ийн дэвшилтэт нам байгуулагдсаны дараа 1912 онд тэдний ноёрхлыг Вудро Вилсон тасалжээ. 1912 оноос 1968 он хүртэл Ардчилсан нам АНУ-ын улс төрийг хянаж, заримдаа Бүгд найрамдахчуудад (Калвин Кулидж, Герберт Гувер, Дуайт Эйзенхауэр) ялагдаж байсан. Намын жинхэнэ уналтыг "Шинэ чиг шугам"-ын Ардчилсан намын Франклин Рузвельтийн үе гэж нэрлэж болно. 1940-1960-аад онд Африк гаралтай Америкийн иргэний эрхийн хөдөлгөөн өрнөхөд Бүгд найрамдахчууд нам гүмхэн байжээ. Яг энэ үед Бүгд найрамдахчууд болон Ардчилсан намууд үзэл суртлын үзэл бармтлалаа эсрэгээр сольжээ.
Хүйтэн дайн ы үед Бүгд Найрамдах Нам нь коммунизмын эсрэг тэмцэл, зүүний (Маккартиизм) хавчлагын асуудлаар дотоодын улс төрд илүү түрэмгий ханддаг байсан бөгөөд түүний нэр дэвшигчид ерөнхийдөө гадаад бодлогод "шонхор" (ялангуяа Барри Голдуотер) гэж тооцогддог байв.
1970-аад оны дундуур Бүгд Найрамдах Нам татвараас зайлсхийсэн, хээл хахуулийн хэрэгт буруутгагдаж байсан анхны дэд ерөнхийлөгч Спиро Агнью, дараа нь Уотергейтийн дуулианы улмаас ерөнхийлөгч Ричард Никсон огцорсонтой холбоотой хүнд хямралын ирмэг дээр байсан.
Удирдлага
Намын толгойд Бүгд Найрамдах Намын үндэсний хороо (БНХ) байдаг. Тэрээр Бүгд найрамдах намын улс төрийн мөрийн хөтөлбөр, сонгуулийн стратеги, хөрөнгө босгох зохицуулалтыг боловсруулж сурталчлах, Бүгд найрамдах намын үндэсний чуулганыг зохион байгуулах, зохион байгуулах үүрэгтэй. Үүнтэй төстэй хороод АНУ-ын муж тус бүр болон ихэнх хот, муж, тойрогт ажилладаг. 2011 оны 1-р сарын 20-ноос 2017 оны 1-р сарын 19 хүртэл тус хороог Висконсин мужийн Сенатын гишүүн асан, өмгөөлөгч Райнс Прибус тэргүүлжээ. Нэгдүгээр сарын 19-нөөс хойш Ронна Ромни Мак Даниел энэ албан тушаалыг хашиж байна.
Төлөөлөгчдийн танхим болон Сенат дахь Бүгд Найрамдах Намын бүлгүүд өөрсдийн хөрөнгө босгох, стратегийн хороотой. Бүгд Найрамдах Намын Конгрессын Үндэсний Хороо (англ. National Republican Congressional Committee, NRCC) нь Төлөөлөгчдийн танхимд нэр дэвшигчдэд сурталчилгаа явуулахад тусалдаг бол Бүгд Найрамдах Намын Үндэсний Сенатын Хороо (англ.  National Republican Senatorial Committee, NRSC) нь Сенатад нэр дэвшигчдийг сонгоход тусалдаг ажээ. Сенатын цөөнхийн удирдагч нь Кентакки мужийн сенатор Митч МакКоннелл юм. Төлөөлөгчдийн танхим дахь Бүгд найрамдах намын цөөнхийг Кевин Маккарти тэргүүлдэг байна.
Бүгд найрамдахчууд баримталдаг зарчмууд:
Ангилал:АНУ-ын нам Ангилал:Консерватив нам Ангилал:1854 онд байгуулагдсан
Домэйн нэрийн систем
Хамгийн нийтлэг хэрэглээ нь дэлхий даяар тархан байрласан компьютерүүдийн үйлчилгээ болон хэрэглээний зорилгоор тэдгээрийн домэйн нэрийг нь тоон IP хаяг руу нь хөрвүүлэх үйлдэл юм. Тус системийг 1985 оноос хойш интернэтийн салшгүй хэсэг болгон хэрэглэж байна.
Домэйн нэрийн системийг интернэтэд зориулсан утасны лавлахтай төстэй байдлаар тайлбарладаг. Тодруулбал компьютерийн хост нэрийг IP хаяг руу хөрвүүлэх систем. Жишээлбэл www.example.com гэсэн хаягийг 192.0.43.101 (IPv4) болон 2001:500:88:200::10 (IPv6) гэсэн хаягууд руу (эсрэгээр нь бас хөрвүүлнэ) хөрвүүлнэ гэсэн үг юм. Утасны лавлахаас ялгаатай шинж чанар нь төгсгөлийн хэрэглэгчийн үйлчилгээний байрлал болон сүлжээний өөрчлөлтөөс үл хамааран маш хурдан өөрчлөлт ордог — иймд мэдээлэл өөрчлөгдсөн хэдий ч өмнө нь хэрэглэж байсан домайн нэрээ үргэлжлүүлэн ашиглах боломжийг олгодог.
DNS-ийг ашигласнаар хэрэглэгч нар компьютер эсвэл үйлчилгээ чухам яг хаана байрлаж байгааг нь мэдэх шаардлагагүйгээр утга учиртай хэлбэржсэн байрлалын нөөц URL (Uniform Resource Locators), и-мэйл хаягийг хэрэглэж болдог.
Түүх
DNS зохиогдохоос өмнө буюу 1982 оноос өмнө ARPANET-ийн эрин үед сүлжээнд байгаа компьютер бүр өөр дээрээ hosts.txt гэсэн нэртэй файлыг Stanford Research Institute-д байгаа компьютерээс сэргээж авдаг байсан. Нэмж дурьдахад hosts файл нь ихэнх орчин үеийн үйлдлийн системүүд дээр ч гэсэн өгөгдмөлөөрөө байсаар хэвээр байгаа бөгөөд ерөнхийдөө дотоод хостыг 127.0.0.1 гэсэн хаяг руу хөрвүүлэлтийг агуулж байдаг. Олон үйлдлийн системүүд логик нэрийн тодорхойлолтыг ашигладаг бөгөөд логик тодорхойлолт нь компьютерийг удирдан зохион байгуулагчид нь нэрийн тодорхойлолтыг аргыг нь боломжит давуу эрхээр нь тохируулах боломжийг хангаж өгдөг. Сүлжээний хуртай өсөлтөөс хамааран нэгдсэн үйлчилгээтэй гараар хийгддэг hosts файл нь тогтворгүй болсон. Ийм ч учраас системийг илуу уян хатан болгож, хэрэгцээтэй мэдээллүүдийг тараах чадвартай болгон өөрчлөх шаардлагтай болсон.
Jon Postel, Paul Mockapetris нарын хүсэлтээр 1983 онд домайн нэрийн систем нь зохиогдож эхний хэрэгжүүлэлт нь хийгдэж байжээ. Эхний DNS -н нарийвчилсан тодорхойлолтууд нь Internet Engineering Task Force -ээр RFC 882 болон RFC 883 дээр нийтлэгдсэн бөгөөд түүнийг сүүлд 1987 оны 11 сард RFC 1034, RFC 1035 -ыг нийтэлснээр өмнөх тодорхойлолтуудыг хүчингүй болгосон байна. Үндсэн DNS протоколд нэмэлтээр санал болгох төрөл бүрийн өргөтгөлийн нэмэлт хүсэлтийн тайлбар (Request for comment) байдаг.
Энэ нь тухайн үедээ удирдлага нь төвлөрөөд байсан өгөгдлийн санг тархсан өгөгдлийн сан буюу сүлжээгээр агуулга нь тархсан, төвлөрсөн байдлаар байхаар боловсруулсан. Ингэснээр хэмжээ нь хязгааргүй өсөх боломжтой болжээ.
1984 онд Берклигийн 4 оюутан болох Douglas Terry, Mark Painter, David Riggle болон Songnian Zhou нар нь анхны UNIX нэрийн серверийн хэрэгжүүлэлт болох Berkley Internet Name Domain (BIND) серверийг бичжээ. 1985 онд Digital Equipment Corporation-ийн Kevin Dunlap DNS хэрэгжүүлэлтийг нилээн ач холбогдолтойгоор дахин бичсэн юм. Түүнээс хойш Mike Karels, Phil Almquist, and Paul Vixie нар BIND -ийг дэмжиж хөгжүүлж эхэлсэн. 1990 ээд оны эхээр BIND нь ялангуяа UNIX төрлийн системд тархсан бөгөөд DNS програм хангамж нь ер нь интернэтэд түлхүү хэрэглэгддэг байв. BIND-ийн бичилтийн эмзэг байдлын улмаас халдлагын өсөлт ихсэж улмаар хэсэгчлэн өдөөгдсөн нэмэлт нэрийн серверүүд хөгжүүлэгдэж эхэлсэн. Бусад орчин үеийн DNS -ийн програм хангамжтай харьцуулж болохуйц аюулгүй байдлыг хангасан бичилттэй BIND 9 гэсэн хувилбар бичигдсэн.
Үйл ажиллагаа
Вэб броузер дээрээ аль нэг сайтын хаяг буюу домайн нэрийг бичмэгц, эсвэл аль нэг хаягаар и-мэйл илгээмэгц тэр бүгд эхлээд заавал домайн нэрийн үйлчилгээний сервэр рүү хандаж зохих IP-хаягийг нь олоод дараа нь ажиллаж эхэлдэг. Иймд домайн нэрийн үйлчилгээ бол Интернэтийн хамгийн чухал бөгөөд гол холбогч үйлчилгээ юм. Интернэт дэхь үйлдэл бүхэн домайн нэрээр хийгдэх учир домайн нэрийн үйлчилгээний сервэр маш их ачаалалтай, 100% найдвартай ажиллаж байх естой болно. Ийм их ачааллыг ямар ч компьютер дангаараа даахгүй. Энэ ачааллыг нэг дор төвлөрүүлэн үйлчлэх нь дэндүү их эрсдэлтэй, мөн дэлхий даяар нэг цэгээс үйлчлэх нь домайн нэрийн үйлчилгээний хурдад төдийгүй бусад бүх үйлчилгээнд муугаар нөлөөлөх боломжтой. Тиймд Интернэтийн домайн нэрийн үйлчилгээг дэлхий даяар олон зуун сервэр компьютер дээр хуваан авч үйлчилж байдаг. Жишээлбэл, ".mn" төгсгөлтэй (domain.mn, num.edu.mn гэх мэт) бүх домайны үйлчилгээг Датаком компани хариуцан ажилладаг. Интернэт бол маш том компьютерын сүлжээ учраас тухайн "DNS" сервер бүр дээр бүх мэдээлэл байх боломжгүй.
Тиймээс ч DNS серверүүд байнга хамтарч ажилладаг байна.
Ажиллах алгоритм
Харин дараагийн удаа хэрэглэгч "www.example.com"-той холболт хийх хэрэгтэй болоход эхний "DNS" шаардлагатай мэдээллийг шууд өгөх боломжтой болно. Учир нь өмнө хоёрдахь "DNS"-ээс авсан мэдээллээ өөр дээрээ хадгалсан байх болно.
Бүтэц
DNS бол Интернэт дээр тулгуурласан, бүрэн эрхт root буюу эх сервер, Top Level Domain буюу Дээд Түвшний Домэйн (TLD) сервер, домэйн тус бүрийн мэдээллийг агуулж байдаг бусад жижиг нэрийн серверүүдээс бүтсэн нарийн төвөгтэй систем юм.
Дэлхийд 13 ROOT сервер тархан байрлаж ажилладаг ба эдгээр нь бусад серверүүдийг бүртгэн top leүel домэйнуудад хариуцан ажилладаг.
Домэйн нэрийн систем нь уруугаа харсан мод хэлбэрийн бүтэцтэй байдаг. Хамгийн дээд талд нь root бүс байдаг.
Модны түвшингүүдийг label гэнэ. Мөн өөрөөсөө доош 1 label мэдэж байхыг zone гэнэ.
Домэйн нэрийн систем нь дараах 2 чиглэлд ажилладаг.
Нэрийн сервер
Домэйн нэрийн систем нь домайн бүрийн баталгаажсан нэрийн серверийн (authoritative name server) тодорхойлсноор домайн нэрүүдийг тэдгээрийн IР хаяг руу нь хариуцлагатайгаар хөрвүүлж хуваарилдаг. Баталгаажсан нэрийн сервер нь өөрсдийн домайнд байгаа хөрвүүлэлтийг найдвартай хийдэг бөгөөд мөн бусад баталгаажсан нэрийн серверүлтэй тэдгээрийн болон өөрсдийн дэд домайнээ ээлжлэн дамжуулдаг. Энэ механизм нь DNS -д зориулагдсан, алдаанд тэсвэртэйгээс (fault tolerant) гадна бүртгэлийн төвийг ганцхан байхаас зайлсхийхэд тусладаг түүнчлэн тогтмол анхаарах, шинэчлэх үйлдлийг хангаж өгдөг. Нэмж хэлэхэд маш олон домайн бүртгэгчийн бүртгэлд бичигдэн тархсан байгаа мэдээлэл нь найдвартай үйлчилгээтэйг нь хангаж байхын зэрэгцээ мэдээлэлд шинэчлэл хийгддэг.
Домайнүүд нь бүртгэгчээс бүртгэгчийн хооронд хугацаанаас үл хамааран зөөгддөг. домайн нэрийн систем нь мөн энэхүү үйлчилгээнийхээ өгөгдлийн сангийн техникийн функцуудыг нь тодорхой зааж байдаг. Энэ систем нь DNS протокол, өгөгдлийн бүтцийн загварчлалыг маш нарийн тодорхойлохоос гадна DNS -д хэрэглэгддэг интернэтийн протоколын бүрэлдэхүүн хэсэг болсн өгөгдлийг солилцдог. Интернэт нь домэйн нэрийн шатлал болон интернэт протоколын нэрийн муж гэсэн 2 үндсэн нэрийн мужлалд ангилагддаг. домайн систем нь домайн нэрийн шатлалыг баталгаажуулах мөн эдгээрийн нэрийн мужлалтын хөрвүүлэлтийг үйлчилгээг хангадаг. Интернэт нэрийн сервер болон холболтын протоколууд нь домайн нэрийн системийн хэрэгжүүлэлтйиг хийдэг. DNS домайн нэрийн бичилтийг хадгалдаг бөгөөд хадгалахдаа хаягийн бичилт (A эсвэл АААА ), нэрийн серверийн бичилт (NS), мэйл солилцогчийн бичилт (MX) гэх мэтээр бичилт хийж хадгалдаг. DNS нь хариу үйлдэл хийхдээ өгөгдлийн сангийхаа хүслэлтүүдийн хариултыг эсрэгээр хийдэг.
Дараах үндсэн 2 төрлийн нэрийн сервер байдаг.
Authoritative (Баталгаажсан)
Баталгаажуулалтын нэрийн сервер гэдэг нь үндсэн эх хувилбараас нь хариултыг өгдөг нэрийн сервер юм. Жишээлбэл: домайний удирдагч эсвэл динамик DNS аргаар авсан нэрийн хариулт нь өөрийн нэрийн серверээс дүрэм журмынх нь дагуу авсан хариутай зөрсөн тохиолдолд. Баталгаажуулалт нь гэдэг зүгээр л нэрийн сервер бөгөөд энэ нь асуултын хариуд серверийн удирдан зохион байгуулагчийн тохируулснаар тухайн домайн нэрийн сервер нь өөрийн мэдэж байгаа ямар DNS өгөгдөл (IPv4 IP, IPv6 IP, e-мэйл серверийн дуудлагын жагсаалт гэх мэт) нь ямар хостын нэр дээр байгааг нь гаргаж өгдөг гэсэн үг юм. Баталгаажуулалтын нэрийн сервер нь үндсэн сервер эсвэл туслах сервер аль алинаао нь ажиллаж болно. Үндсэн сервер нь бүх бүсүүдийн бичилтийн үндсэн хувийг нь хадгалдаг юм. Харин туслах сервер нь үндсэн серверийнхээ баталгаатай бичилтүүдийг өөр дээрээ хуулбарлаж авдаг ба мөн байнга шинэчлэл хийж байдаг ингэж ажиллахдаа DNS протоколын холболтын болон шинэчлэлийн механизмыг ашигладаг. Нэрийн серверийн хаягийн бичилтийн мэдээллийг бичилт нь дээд бүсэд байгаа серверийн бичилттэй өөрийн бичилтийн мэдээллийг харьцуулж шинэчлэл болон хуулбар хийж авч байдаг. Дээд түвшний домайний домайн бүртгэлд домайн бүртгэгчээр нэрийн бүртгэгчээр бүртгэл хийхэд анхдагч нэрийн серверийн баталгаажуулалт анхдагч нь байхгүй бол ядаж хоёрдогч нэрийн серверийн баталгаажуулалт шаарддаг. Хэрвээ нэг сервер нь хандах боломжгүй эсвэл үйл ажиллагаагаа явуулах боломжгүй болсон үед домайний үйл ажиллагааг хэвээр байлгах зорилгын үүднээс олон нэрийн серверийн хэрэгцээ байдаг. Анхдагч нэрийн серверүүд нь ихэвчлэн үндсэн нэрийн серверүүд байдаг бөгөөд ийм тохиолдолд хоёрдогч нэрийн сервер нь дрограмын флагаар баталгаажуулалт шэж тооцож байгаа сервер бөгөөд энэ нь хариултыг тодорхойлолтыг хангаж чадахуйц төлвийг заадаг бөгөөд дээр дурдсан баталгаажуулалтын биттэй хариуг баталгаажуулалтын харилт гэж нэрлэдэг. Энэ флаг нь ихэвчлэн дахин тодорхойлогддог бөгөөд ДНС удирдагчийн хүсэлтийн хэрэгслийн гаралтанд маш чухал үр дүн илтгэдэг. Энэхүү хэрэгсэлд илтгэж байгаа үр дүнд нь нэрийн серверийн баталгаажуулалтын домайн нэрийн асуултанд хариулж байгаа хариулт юм.
Authoritative сервер нь дараах үүргийг гүйцэтгэнэ.
Caching
Caching сервер гэдэг нь өөр дээрээ ямар нэгэн DNS-н мэдээлэл агуулахгүйгээр зөвхөн асуулга явуулах үүрэгтэй. Асуулгаас ирсэн хариуг тодорхой хугацааны туршид өөр дээрээ хадгалан, дотроос ахин тийм хүсэлт ирэх юм бол ахин гадагшаа асуулга явуулахгүйгээр хурдан хариу өгөх боломжтой болдог. Ингэснээр зурвасын өргөнийг бага ашиглах ба цаг хугацааны хувьд болон authoritative серверийн ачааллыг багасгах давуу талтай. Resource record:Нэрийн серверийн data файл нь resource record гэгдэх бичлэгүүдийг агуулж байдаг ба заримаас нь дурдвал:
Хаяг шийдвэрлэлтийн механизм
Домайн нэр шийдвэрлэгчид нь хамгийн зөв домайний хаяглалын дарааллаар тохиромжтой хариуцлагатай нэрийн серверүүдийг тодорхойлдог. ДНС хүсэлт гаргагч 3н нэрийн серверээс www.wikipedia.org ийн хаягийг шийдүүлэхээр асууж байна. Процессийн шалтгаан:
DNS-тэй холбоотой өнөөгийн асуудлууд
Домэйн нэрийн сервер нь нь өөр дээрээ cache буюу түр санамж үүсгэдэгийг дээр дурдсан. Үүнтэй холбоотойгоор dns cache poisoning төрлийн халдлага гарч ирсэн. Энэхүү халдлагыг гол зорилго нь тэрхүү сервер дээр түр хадгалагдсан байгаа мэдээллийг өөрчлөх замаар таны холбогдохыг хүсэж байгаа сервер руу биш хакерууд өөрийн хүссэн сервер, вэб руу оруулахад оршино. Өөрөөр хэлбэл та өөрийн банкны вэб рүү нэвтрээд нууц үгээ хийж байна гэж бодож байхад үнэн хэрэгтээ шал өөр хакеруудын вэб рүү орчихсон өөрийн санхүүгийн мэдээллээ алдаж байх аюултай юм. Өөрөөр хэлбэл phishing төрлийн халдлагын сайжруулсан хэлбэр. Phishing төрлийн халдлага болоход анхаарал болгоомжтой байгаад мэдэж таслан зогсоож болдог бол, cache poisoning төрлийн халдлага нь мэдэх боломжгүй ба үүгээрээ үлэмж хор уршигтай. Нэг удаа амжилттайгаар энэхүү халдлагыг хийж чадсан бол үлэмж олон хэрэглэгчдэд хохирол явуулж чадах боломжтой. Caching домэйн сервер асуулга явуулаад хүлээж байх зуур халдлага үйлддэг байна.Энэ үед аuthorative серверийг DoS attack хийж гацаан өөрийн өөрчилсөн бичлэгтэй response-г caching сервер лүү илгээдэг байна.Домэйн нэрийн систем нь UDP 53-р портоор дамжин мэдээллээ солилцдог ба 16 битийн урттай transaction ID ашиглан солилцдог. Мөн имэйлийг замаас нь хялбархан унших өөрчлөх боломжоор хангах ба шийдэл нь гэвэл DNS серверүүдээс ирж байгаа мэдээллүүдийг баталгаажуулах тоон гарын үсэгтэй болгох, мөн DNS серверээс ирж буй хариултын Source port randomization хийж чагнахаас сэргийлэх боломжтой.Хэдийгээр DNS системийг UDP биш TCP системээр ажиллуулж болох ч энэ нь сүлжээний траффикийг ихэсгэх цаашлаад DNS серверүүдэд ачаалал үүсгэн гацаах зэрэг муу талтай юм.
Ангилал:Интернэт хэрэглээний протокол
Драгүн
Нэмэлт холбоос
Ангилал:Морьт цэрэг Ангилал:Түүхэн цэргийн төрөл Ангилал:Явган цэрэг
Аргын тоолол
Аргын тоолол гэдэг нь дэлхий нарыг тойрох үечлэлийг ажиглан цаг хугацаа, он жилүүдийг тоолдог тоолол юм. Энэ ч утгаар аргын тооллыг мөн нарны тоолол хэмээн нэрлэдэг. Дэлхийн ихэнхи улс болон Монголд албан ёсоор хэрэглэгддэг Григорийн тоолол нь аргын тоолол юм.
Билгийн тоолол
Билгийн тоолол гэдэг нь сар дэлхийг тойрох үечлэлийг ажиглан цаг хугацаа, өдөр сарыг тоолдог тоолол юм. Энэ ч утгаар билгийн тооллыг мөн сарны тоолол хэмээн нэрлэдэг. Монголд билгийн тооллыг аргын тоололтой хамт хэрэглэж байх юм
Гадны холбоос
! Ангилал:Сар (дэлхийн дагуул)
Cutie Honey Flash
Cutie Honey Flash (キューティーハニー フラッシュ) нь Японы анимэ юм. 1998 оны 2 сарын 15-ноос 1998 оны 1 сарын 31 сар хүртэл TV Asahi телевизээр гарчээ. Toei-ийн бүтээл. Зохиолч: Нагай Го.
Холбоос
Ангилал:Анимэ
Шинэ жилийн баяр
Шинэ жилийн баяр нь он тооллын цагалбарын хуучин он улирч, шинэ он гарч буйг тэмдэглэх баяр юм. Ямар цагалбар хэрэглэж буйгаас шалтгаалан шинэ жилийн баяр нь орон бүрт ижил байдаггүй ч дэлхийн ихэнх улс оронд Григорийн тооллын эхний өдөр буюу 1-р сарын 1-нд шинэ жилийн баярыг тэмдэглэдэг.
Манай улсад аргын болон билгийн тооллын шинэ жилүүдийн аль алийг нь хүндэтгэн улс даяараа тэмдэглэдэг боловч аргын тооллын шинэ жилийг шинэ жилийн баяр хэмээн нэрийддэг. Монголд шинэ оны эхний өдөр нь улс нийтээр амрах баярын өдөр юм.
Дэлхий даяар
Дэлхийн ихэнх улс оронд 1 сарын 1-нд шинэ жилийн баярыг тэмдэглэдэг.
Монголд
Шинэ он болохоос дунджаар 15 хоногийн өмнө шинэ жилийн сүлд модоо зассанаар шинэ жилийн уур амьсгал орж эхэлдэг. Айл өрхүүд шинэ жилээр гол төлөв хүүхэддээ зориулан сүлд мод засч бөмбөлгөн тоглоом, саа, гэрэл зэргээр чимэглэдэг бол албан байгууллагууд албан газрынхаа дотор эсвэл ойролцоо сүлд модоо засдаг. Мөн нийслэлийн захиргаанаас жил бүр Чингисийн талбайд томоохон сүлд мод засдаг.
Айл өрхүүд 12 сарын 31-ний орой гэр бүлээрээ баярын ширээгээ тойрч суун хуучин оныхоо баяр хөөрийг хэлэлцэж шинэ ондоо амжилттай сайхан байхыг хүсэн он солигдох цагаар оргилуун дарс оргилуулан шинэ оноо угтдаг.
Шинэ жилийн баярын салшгүй нэгэн хэсэг нь цас мөсний орноос цан хүүргээ татуулан, цасан охидоо дагуулан ирж улирч буй ондоо сайн үйлс хийсэн хүүхэд багачуудад бэлэг өгдөг өвлийн өвгөн юм.
1943 оны улсын наадмын бөх барилдаан
Есийн даваа
Ангилал:Улсын наадмын барилдаан
Жимми Картер
Жимми Картер (англи. Jimmy Carter, бүтэн нэр нь -Жэймс Эрл Картер - залуу, англи. James Earl Carter Jr.; 1924 оны 10 сарын 1-нд АНУ-ын Жоржиа мужийн Плейнс хотод төрсөн) - Америкийн төрийн болон улс төрийн зүтгэлтэн, Ардчилсан намаас нэр дэвшсэн АНУ-ын 39 дахь Ерөнхийлөгч (1977-1981). 2002 оны Нобелийн Энхтайвны шагналтан. АНУ-ын түүхэн дахь хамгийн урт насалж байгаа Ерөнхийлөгч. Америкийн гүн ухааны нийгэмлэгийн гишүүн (1991).
Залуу нас
Тэрээр Жоржиа мужийн Технологийн дээд сургууль болон Тэнгисийн цэргийн академи төгсөөд Номхон болон Атлантын далай дахь цэргийн ангид 7 жил шумбагч усан онгоцны офицероор алба хаажээ. Адмирал Хайман Риковер тухайн үед дэслэгч Картерыг цөмийн шумбагч усан онгоц зохион байгуулах хөтөлбөрт авч байжээ.
1945 онд Розалин Смит (үүнээс өмнө тэдний гэр бүлийнхэн хоорондоо танил байсан)-тэй танилцаад 1946 оны 7 сарын 7-нд гэрэлсэн байна. Жимми, Розалин нар 4 хүүхэдтэй болсон: Жон Уильям «Жек» (1947), Жэймс Эрл «Чип» (1950), Доннел Жеффри «Джефф» (1952), Эми Линн (1967) нар юм.
1953 онд цэргийн албанаас халагдаж төрлөх Плейнс хотод иргэж ирээд нас барсан эцгийнхээ самар ургуулах гэр бүлийн бизнес эрхэлжээ. Энэ үеэр Розалин санхүүгийн ажлыг гүйцэтгэж үндсэндээ нөхрийнхөө түнш болжээ.
Ерөнхийлөгч
1976 оны сонгуулийн кампанит ажлын үеэр Жимми Картерын үндэсний хэмжээнд хүлээн зөвшөөрөгдөж, дэмжлэг авах гол боломж нь өмнөд хэсэгт Ардчилсан намын өрсөлдөгч Жорж Уоллес ыг үнэмлэхүй ялах явдал байх нь тодорхой байсан юм. Жоржиа мужийн төлөөлөгч И.Янг, Детройт хотын дарга Колеман Янг зэрэг Африк гаралтай Америкийн нэр хүндтэй удирдагчдын дэмжлэг Картерын "шинэ Өмнөд" нэр дэвшигчийн дүр төрхийг бэхжүүлсэн юм. Улмаар тэрээр 1976 оны 11 сарын 2-нд АНУ-ын Ерөнхийлөгчөөр сонгогдсон юм.
1978 онд Кэмп Дэвид хотод Картерын даргалсан уулзалт дээр Египетийн Ерөнхийлөгч Анвар Садат, Израилийн Ерөнхий сайд Менахем Бегин нар энх тайван тогтоох, харилцан хүлээн зөвшөөрөх, Синайн хойгийг Египетэд шилжүүлэх тухай тохиролцсон; Энэ нь Египет-Израилийн дөрвөн цуврал дайныг дуусгавар болгосон юм.
1979 онд Картер БНХАУ-тай дипломат харилцаагаа мэргээсэн нь АНУ-ын «Хүйтэн дайн»-д ялахад ихээхэн дөхөм болсон гэж хэлж болно.
Тэрээр Вьетнамын дайнд цэрэг татлагаас зайлсхийсэн хүмүүст өршөөл үзүүлэхийг зарлаж, хоёр эмэгтэйг Засгийн газрын танхимд оруулж, үндэсний цөөнхийн төлөөлөгчдөд улс төрийн хариуцлагатай албан тушаалуудыг олсон.
АНУ-ын 39 дахь Ерөнхийлөгч Ж.Картерыг улс орноо удирдаж байх хугацаанд газрын тосны үнэ огцом өсч улмаар ажилгүйдэл болон инфляц маш ихээр өссөн байдаг юм.
2018 оны 10 сарын 1-нд энэ Картер Жорж Бушийн дараа 94 нас хүрсэн АНУ-ын хоёр дахь Ерөнхийлөгч, жилийн дараа 95 нас хүрсэн анхны Ерөнхийлөгч болсон юм. Тэрээр АНУ-ын 90 насны босго давсан зургаан Ерөнхийлөгчийн нэг (Ж.Адамс, Х.Гувер, Р.Рейган, Ж.Форд, Ж.Буш нарын дараа) болоод байна. Ангилал:Улс төрч
Марек Грехута
Намтар
Тэр Zamość төрсөн юм. Тэрээр технологийн Краков Их Сургуульд архитектур суралцсан байна. Марек 1966 онд оюутны кабаре Anawa байгуулсан. Түүний хамгийн алдартай дуу нь: "Niepewność", "Dni, których nie znamy", "Korowód". 1969 онд тэрээр кино "Polowanie на muchy"-д бага хэмжээний үүрэг гүйцэтгэсэн юм. 1971 онд тэрээр WIEM нэртэй шинэ бүлэг байгуулсан. Түүний дуунууд нь ихэвчлэн яруу найргийн, утга зохиолын элементүүдийг ашиглаж тодорхойлогддог нь Грехута түгээмэл Үзсэн олон тооны гоол оруулсан. Түүний дуу 19-р, 20-р зууны Польш яруу найраг хөтөлжээ. Тэр Краков 2006 онд нас барсан байна.
Бужаньтай
Бужаньтай (манж хэл: ; ханз: 布占泰) (1575-1618)  бол Зүрчидийн Ула аймгийн сүүлчийн бэйл юм. Бужаньтай нь Ула аймгийн эзэн Буган бэйлийн отгон хөвгүүн.
Угсаа гарал
Бужаньтайгийн дээд өвгийг Нацибулу хэмээх хүнээс эхлэж тооцдог. Нацибулу нь Алтан улсын Ванъян овгоос гаралтай бөгөөд, Мин улсын үед Сунгари голын хавиар суурьшиж, ард иргэдийг нэгтгэсээр Нара хэмээх овгийг байгуулжээ. Түүний жич хөвгүүд Гудуй жуян, Кэшина нар ойр хавийн овог аймгийг эзэлсээр газар нутгаа тэлж, шинэ хот тосгон байгуулжээ. Гудуй жуянгийн ач хөвгүүн Буян бэйл Сунгари гол дахь Ула хотоор төвлөрсөн Ула аймгийг байгуулсан нь Бужаньтай бэйл 1613 онд Нурхачд ялагдах хүртэл оршин тогтножээ. Нөгөө Кэшинагийн ач хөвгүүн Ван Тай хэмээгч нь Хада аймгийг байгуулсан нь 1601 онд Жянжоу зүрчидийн Нурхач бэйлд эзлэгдэж мөхсөн.
Ула аймгийг Буян (1561-?), Буган (?-?), Маньтай (?-1596), Бужаньтай (1596-1613) гэсэн 4 бэйл захирч байв.
Намтар
Тэрбээр Ула аймгийн бэйл Бугангийн гурав дахь хөвгүүн. 1593 онд зүрчидийн ехэ, хада, ула, хойфа, жэчэнь, сибо, гуарча, жүсэри, нэен, монголын хорчин аймаг зэрэг арван аймгийн холбоотны 30,000 цэрэг Жянжоу зүрчидийн Нурхач бэйлийг дарахаар Гурэ уулын дэргэд Ула аймгийн бэйл Маньтайгийн удирдлаган доор 3000 цэрэг удирдан тулалдахад холбоотны цэрэг бут ниргүүлэхэд Ула аймгийн Бужаньтай олзлогдсон. Тулалдааны дараа Бужаньтай өршөөл гуйж, Нурхачд бууж өгч ам өчгөө өгч суллагджээ.
1596 онд түүний ах Маньтай бэйл өөд болсны дараа тэр Ула аймгийн бэйл болсон. 1607 онд Нурхач, Бужаньтай нар дахин дайтаж, Нурхач Ула аймгийн зарим хот тосгодыг эзлсэнд хэлэлцээр хийж, Нурхач түүнд нэг охиноо эхнэр болгон өгч худ ургийн холбоо тогтоож, түр найрамдав. 1612 оноос Бужаньтай нь Ехэ аймгийн бэйл Гинтайшитай эвсэж Нурхачийг устгахаар болсныг мэдээд, Нурхач хаан Ула аймгийн эсрэг дайн хийж, 1613 онд тус аймгийн Ула хотыг эзлэн авсанд Бужаньтай бэйл цөөн цэргийн хамт оргон зугтаж, Ехэ аймагт хорогдохоор очсон. 1618 онд Бужаньтай бэйл Ехэ аймгийн нутагт нас барсан.
Гэр бүл
Хатад:
Хөвгүүд:
Охид:
Ангилал:1575 онд төрсөн Ангилал:1618 онд өнгөрсөн Ангилал:Манж үндэстэн
Жаргалын Барамсай
Жаргалын Барамсай (1950 оны 11-р сарын 5-нд Архангай аймгийн Ихтамир суманд төрсөн-1997 онд Улаанбаатар хотноо нас барсан) Монголын Зохиолч Эвлэлийн шагналт зохиолч, сэтгүүлч.
Намтар
Ж.Барамсай 1950 онд Жаргалын ууган хүү болон мэндэлсэн. Тэрээр хүүхэд ахуйдаа мал хариулж, таван дүүгээ харж, хурдан морь унаж өссөн байна. Архангай аймгийн Өндөр-Улаан суманд бага сургуулиа төгсөж, Цэцэрлэг суманд аравдугаар ангиа онц дүнтэй төгссөн байна.
1970 онд Р.Оюунтай гэр бүл болсон.
1973 онд УБДС-ийн монгол хэл-уран зохиолын ангийг Уран зохиолын багш мэргэжилтэй төгссөн. Төгсөөд эхнэрийн хамт Архангай аймгийн төвийн арван жилийн дунд сургуульд монгол хэл, уран зохиолын багшаар 1 жил ажилласан.
1974 онд Улсын хэвлэл хянах газар ажилд орж Улаанбаатар руу нүүсэн байна.
1978 онд ажлаасаа халагдсан. Радиогийн соёл урлагийн редакцид орсон.
Сүүлд "Тоншуул" сэтгүүл ийн газар, Монгол телевиз, Үнэн сонин, Улаанбаатар сонинд ажиллаж байлаа.
1990 онд Эрдэнэт хотоос Ардын Их Хуралд сонгогдсон. Монгол Улсын анхны ардчилсан шинэ Үндсэн хуулийг батлалцсан байна.
1997 онд гэртээ учир битүүлэгээр нас барсан.
Бүтээл
Ж.Барамсай '' Үхэр бол мал мөн" гэдэг өгүүллэгээрээ ихэд нэрд гарчээ.
1970 оноос уран бүтээлээ эхэлж, "Хэцүү урилга", "Хөшиг нээвэл нууц задарна", "Санал гомдлын дэвтэр", "Цүнхтэй инээд", "Биегүй сүүдэр" зэрэг ном хэвлүүлсэн байна.
Шагнал
Алтан гадас, Хөдөлмөрийн гавьяаны улаан тугийн одонгоор шагнагджээ.
Ангилал:Монголын зохиолч Ангилал:1950 онд төрсөн Ангилал:Ихтамирын хүн
Sailor Moon
Дүрүүд
Дуу оруулсан: Мицүиши Котоно
Дуу оруулсан: Хисакава Аяа
Дуу оруулсан: Томизава Мичиэ
Дуу оруулсан: Шинохара Эми
Дуу оруулсан: Фүками Рика
Холбоос
Ангилал:Анимэ-Телевизийн цуврал Ангилал:Манга Ангилал:Адал явдалт хүүхэлдэйн кино Ангилал:Уран зөгнөлт телевизийн цуврал кино Ангилал:1990-ээд оны телевизийн цуврал кино Ангилал:2000-аад оны телевизийн цуврал кино
Дигунай
Дигунай буюу Ваньянь Лян (完顏亮) (1122 оны 2 сарын 24 – 1161 оны 12 сарын 15) болбоос зүрчидийн Алтан улсыг 1150-1161 онд захирч байсан дөрөв дэхь хаан юм. Түүний зүрчид нэрийг Дигунай (迪古乃 ), хятад нэрийг Лян (亮) гэдэг. Тэрээр Агуда хааны ууган хөвүүн Ваньянь Вобэний дэд хөвүүн. 1150 онд Хэла хааны эсрэг төрийн эргэлт хийсэн нь, амжилттай болж тус улсын хаан болжээ. 1161 онд Цайшигийн тулаанд Алтан улсын арми ялагдсны дараа, Агуда хааны өөр нэг ач хөвүүн Улу тэргүүтэй ноёд төрийн эргэлт гаргаж, Хайлин ванг алж төрийн эрхийг булааж авсан. Дигунайгийн дараах зүрчидийн хаад түүнд хятад уламжлалаар сүмийн цол, бусад өргөмжит цолыг нэхэн өгөлгүй, хаан болохоос урьд хэрэглэж асан Хайлин ван (海陵王, Hǎilíng Wáng) гэх цолоор нь басамжлан нэрлэж байсан.
Товч намтар
Дигунайгийн эцэг нь Алтан улсыг үндэслэгч Агуда хааны хөвүүн Вобэний хоёрдугаар хөвүүн, эх нь пархэ угсааны Да овогт ахайтан. Тэрээр бага наснаас цэргийн албанд зүтгэж, Хэла хааны үед цэргийн жанжин болжээ. 1150 онд Хэла хааны эсрэг төрийн эргэлт гаргаж эзэн хаанаа алж, өөрөө хаан сууринд суусан. Ингэснийхээ дараа өөрт нь аюул учруулж болзошгүй Үчимэй, Хэла хаадын хөвүүд, тэдний талын ноёд түшмэдийг хядаж, тэдгээрийн зарим хан хөвүүдтэй гэрлэсэн Сүн улсын олзлогдсон хааны гүнж нарыг хүчээр өөрийн хатнаа болгож байсан.
Хаан болсны дараа Үчимэй хааны үеэс мөрдөж байсан хань үндэстэний хаадын ёслолын хувцасыг өмсөхийг хориглосон хуулийг зөрчиж, нийслэл хотоо одоогийн Харбин хотын орчимд байсан хойд нийслэлээс одоогийн Бээжинд байсан Яньжин хот руу нүүлгэж, хятад хаадын ёслолын хувцас өмсөж, күнзийн ёсоор тахил өргөх болсон. Мөн хятадын түшмэл сонгох шалгалтыг 1150 оноос улс даяар хэрэгжүүлж, 1151 онд бичгийн утгачийн хүрээлэнг байгуулсан. Түүний тухайн үеийн урьд хаадынх нь тогтоосон хууль цаазыг үл тоомсорлож дураар дургиж байгаад цөөнгүй түшмэд эсэргүүцэж байсан ч, яллах шийтгэх нь ер зогссонгүй.
Гэр бүл
Хатад, хүүхдүүд:
Эшлэл
Ангилал:1122 онд төрсөн Ангилал:1161 онд өнгөрсөн Ангилал:Алтан улсын хаан Ангилал:Зүрчид угсаатан
Валентин Серов
Валентин Александрович Серо́в ( 1865 оны 1-р сарын 7 [19]-нд Оросын эзэнт улсын Санкт-Петербург т төрсөн- 1911 оны 11-р сарын 22-нд Москва хотод нас барсан) -оросын алдарт уран болон график зураач, цээж зурагны мастер, Оросын Эзэн хааны урлагийн Академийн академич. 1865 оны 1-р сарын 7 (19)-нд Оросын Эзэнт гүрний нийслэл Санкт-Петербургт хөгжмийн зохиолч Александр Николаевич Серов (1820-1871), оросын анхны эмэгтэй хөгжмийн зохиолч Валентина Семёновна Серова (гэрлэхээс өмнө Бергман, 1846-1924) нарын гэр бүлд төрсөн. Түүний эцгийн талын элэнц өвөг эцэг нь байгаль судлаач Карл Иванович Габлиц байжээ.
Эцэг нь 1871 оны 1-р сард нас барсны дараахан нь эх Мюнхен рүү нүүж Валентин хүү хойноос нь жилийн дараа 1872 онд очсон байна. Төгөлдөр хуурч эх нь хөгжимд дуртай байсан бөгөөд хүүхдэд төдийлөн цаг зав гаргадаггүй байсан гэхдээ хүүгийнхээ зурах авьяасыг эрт анзаарч, Германы гравюр зураач Карл Кёппинг-д (Karl Koepping) шавь оруулжээ.
1874 оны 10-р сараас Парис хотноо алдарт Илья Репин тэй хичээллэж дараа нь Москвад ирээд үргэлжлүүлсэн байна. В.Серов багш И.Репиныхаа гэрт амьдарч хамтдаа натур болон этюд зурдаг байв. 1880 онд Серов Репиний гаргаж өгсөн зөвлөмжийн захидлаар Петербургт сурахаар очжээ. Тэрээр шалгалтаа өгч, Павел Чистяковын ангид Санкт-Петербургийн урлагийн Академид элсэн орсон байна.
19-р зууны төгсгөлд Серов хар цагаан өнгөөр зурах сонирхолтой болжээ. Тэрээр зохиолч Иван Крылов ын сургамжит үлгэрүүдийг зурсан - чоно, үнэг, хэрээний зуршлыг судалжээ. Валентин Серов багаасаа амьтдад хайртай байсан бөгөөд тэд түүний уран зургийн баатрууд байв.